37. ΒΑΣΙΛΙΚΟΝ ΔΙΑΤΑΓΜΑ της 23 Δεκ. 1955/19 Ιαν. 1956 (ΦΕΚ Α΄  26) Περί ιδρύσεως ειρηνοδικείου Μούδρου. Εν όψει του άρθρ. 7 του Ν.Δ. 2184/1952 «περί τροποποιήσεως των περί προσόντων δικαστικών υπαλλήλων διατάξεων του κώδικος περί δικηγόρων και άλλων τινών διατάξεων» (γν.Σ.Τ.Ε.). Συνιστώμεν εν τη περιφερεία του Πρωτοδικείου Μυτιλήνης ειρηνοδικείον Β΄ τάξεως εδρεύον εν τη κοινότητι Μούδρου Λήμνου, ονομαζόμενον Ειρηνοδοκείον Μούδρου και περιλαμβάνον εις την δικαιοδοσίαν του την κοινότητα Μούδρου και τας κοινότητας μετά των συνοικισμών αυτών:Βάρους, Λύχνων, Ρωμανού, Ρεπανιδίου, Κοντοπουλίου, Καλλιόπης, Παναγίας, Πλάκας, Ρωσοπουλίου, Καμινίων, Φυσίνης και Σκανδάλης, αποσπωμένας εκ του Ειρηνοδικίου Κάστρου-Λήμνου, ούτινος η περιφέρεια περιορίζεται αναλόγως. Ημέρα ενάρξεως της λειτουργίας του ειρηνοδικείου τούτου αφ’ ης πάσαι αι εκκρεμείς ενώπιον του ειρηνοδικείου Κάστρου-Λήμνου υποθέσεις των αποσπωμένων ως άνω περιφερειών μεταβιβάζονται εις το συνιστώμενον ειρηνοδικείον Μούδρου ορίζεται η 15 Φεβρ. 1956. 